પરમ તારણહાર પૂજ્ય સદ્-ગુરૂદેવશ્રી કાનજીસ્વામીનો પ્રભાવનાયોગ શીઘ્રતા-શીઘ્ર વૃદ્ધિગત થઈ રહ્યો હતો. પરમ પૂજય ગુરૂદેવશ્રીના ભક્તોનો પ્રવાહ વધતો જ જઈ રહ્યો હતો. પ્રસંગો વખતે સ્વાધ્યાયમંદિરનો કક્ષ નાનો પડવા લાગ્યો. તેથી એક મોટો પ્રવચનકક્ષ બનાવવાનો નિર્ણય કરવામાં આવ્યો. વિ.સં.2001(ઈ.સ.1945)માં ઈન્દૌરના શહેરના સરશેઠ હુકમચંદજીનો સુવર્ણપુરીમાં આવવાનો યોગ બન્યો. સર હુકમચંદજી દ્વારા આ પ્રવચન મંડપનો શિલાન્યાસ કરાવવામાં આવ્યો. તેઓ અહીંના આધ્યાત્મિક વાતાવરણથી ઘણા પ્રભાવિત થયા. તેથી તેનું ઉદ્ઘાટન પણ તેમના જ હાથે વિ.સં.2003(ઈ.સ.1947)માં કરાવવામાં આવ્યું.